**Priloga k aktu** št.:353-575/2010

in št.:353-374/2012

**STALIŠČA za 22. sejo MS MOL**

**K MNENJEM, PREDLOGOM IN PRIPOMBAMI DANIMI NA PREDHODNEM POSVETOVANJU O USTREZNOSTI PREDLAGANIH IMEN IN DANIH S STRANI SVETNIKOV NA SEJAH MS MOL**

**NASLOVA AKTOV:**

**a. Predlog Odloka o določitvi imen ulic, mostov, brvi in sprememb potekov ulic na območju**

**Mestne občine Ljubljana**

Osnutek Odloka o določitvi imen ulic, mostov, brvi in sprememb potekov ulic na območju Mestne občine Ljubljana z obrazložitvijo (mostovi in brvi po grafični prilogi, sprememba poteka ulic in poimenovanja ulic po grafičnih prilogah) je sprejet na 42.seji MS MOL dne 27. 9. 2010;

**b. Predlog Odloka o določitvi imen ulic, ukinitvi imena ulice in spremembah potekov ulic**

**na območju Mestne občine Ljubljana**

Osnutek Odloka o določitvi imen ulic, ukinitvi imena ulice in spremembah potekov ulic na območju Mestne občine Ljubljana z obrazložitvijo (ukinitev Lipičeve ulice, podaljšanje Roške ceste, novo imenovanje ulic Šuštarjevo nabrežje, Windischerjeva ulica, Sulčeva ulica, Rakarjeva ulica in Slavčeva ulica) je sprejet na 17.seji MS MOL dne 9. 7. 2012;

**Predhodno posvetovanje o ustreznosti predlaganih imen in sprememb potekov ulic in imen mostov v naselju Ljubljana** je bilo izvedeno na podlagi objavljenega poziva Župana Zorana Jankovića z dne 15. 11. 2012 v javnem časopisnem mediju Dnevnik in z objavo na spletnih straneh Mestne občine Ljubljana na dan 16. november 2012, trajalo je od 16. 11. do 3.12. 2012, skladno s 16. členom ZDOIONUS (Ur.l. RS, št. 25/08).

**Razgrnjeni so bili predlogi** skladno z 12. členom ZDOIONUS. V času predhodnega posvetovanja so na predloge, ki so vključeni v posameznem odloku **vložena mnenja, predlogi in pripombe** udeležencev, četrnih skupnosti, pristojnih organov in svetnikov iz razprave o osnutku akta in sicer:

**AD a.**

**Predlog Odloka o določitvi imen ulic, mostov, brvi in sprememb potekov ulic na območju**

**Mestne občine Ljubljana**

1. »Svet Četrtne skupnosti Center meni, da je potrebno zamenjati ime Mrtvaški most, ki povezuje Zaloško cesto in ulico Ob Ljubljanici, tako kot je to predlagal podžupan prof. Janez Koželj ob njegovi otvoritvi, da bi ga poimenovali po nečem bolj optimističnem- bližina porodnišnice in odprtost prostora, ki jo poudarja konstrukcija novega mostu. Zato sprašujejo, če je predlog o preimenovanju še vedno aktualen?

**ODGOVOR:**

Svet Četrtne skupnosti Center izraža pripombo, ki jo je komisija lahko upoštevala, saj se je s pobudo podžupana, prof. Janeza Koželja, že seznanila in strinjala, vendar imena še ni mogla spreminjati, ker je morala gradivo dati v predhodno posvetovanje v taki obliki in obsegu, kot je to bilo obravnavano in sprejeto v fazi osnutka na seji mestnega sveta. Predlog za poimenovanje mostu kot »Materinski most« je primerno ime.

**1. STALIŠČE**

**Preimenovanje Mrtvaškega mostu v Materinski most je ustrezno preimenovanje, saj je bližina porodnišnice in preselitev »mrtvašnice« dovolj zgovoren razlog za to spremembo imena.**

1. »Svet Četrtne skupnosti Center meni, da je potrebno pri poimenovanju nekaterih mostov kot brvi obdržati poimenovanja mostu, to še posebej velja za Žitni most na katerem je na plošči, ki jo je ugradil donator mostu jasno napisano njegovo poimenovanje: Žitni most. Prav tako opozarjajo tudi na Hradetskega most, ki se je kot most že zapisal v spomin Ljubljančanov.

**ODGOVOR:**

Svet Četrtne skupnosti Center izraža pripombi, ki jo komisija lahko upošteva, saj se je o tej dilemi že veliko posvetovala z različnimi strokovnjaki in se tudi odločila tako kot je to predlagala Četrtna skupnost Center.

**2. STALIŠČE**

**Predloga sta upoštevana, tako z imenom Žitni most, kot tudi z imenom Hradetskega most.**

1. **Dr. Jože Bavcon, vodja botaničnega vrta v Ljubljani posreduje svoj predlog za poimenovanje »Brvi na Špici« po Francu Hladniku ustanovitelju botaničnega vrta in prilaga obrazložitev v kateri je zapisana njegova vloga in pomen osebnosti pri ustanovitvi botaničnega vrta in podatki o pisni zapuščini, ki je predana NUK.**

**ODGOVOR:**

Pripomba je lahko uporabna, ime je primerno, vendar naj o tem odločijo člani komisije.

**2. STALIŠČE**

**Predloga sta upoštevana, tako z imenom Žitni most, kot tudi z imenom Hradetskega most.**

1. **Občan R. O. predlaga poimenovanje:**
   1. Ene pomembnejše ulice po Jožetu Peterlinu (1911-1976), narodnem buditelju in voditelju na Tržaškem
   2. Brv čez Grubarjev kanal naj bo Gruberjeva brv in ne imenujmo jo po neki dejavnosti streljanju, kot Streliška brv, kar je nerodno in ni lepo poimenovanje ter vzburja slabe občutke zaradi nedavne zgodovine pri nas.
   3. Potrebno bi bilo preimenovati Streliško cesto

**ODGOVOR:**

Predmetni pripombi pod a in c sta vzeti na znanje, nista predmet tega postopka, pripomba pod b je predmet odločitve komisije.

**2. STALIŠČE**

**Predlog za imenovanje »Grubarjeva brv« namesto »Streliška brv« je možen in sprejemljiv.**

**AD b.**

**Predlog Odloka o določitvi imen ulic, ukinitvi imena ulice in spremembah potekov ulic**

**na območju Mestne občine Ljubljana**

1. »Svet Četrtne skupnosti Center se strinja s potekom in poimenovanjem ulice v Šuštarjevo nabrežje, s poimenovanjem dela ulice v Windischerjevo ulico.

Ob tem posreduje pripombo članice sveta C. D., ki meni, da je nemški zven priimka moteč in predlaga, da se v bodoče izbira med priznanimi slovenskimi umetniki in ustvarjalci.

Član sveta G. I. je podal pripombo na delitev ali združevanje ulic za potrebe poimenovanj. Kot primer je navedel razdelitev Tomšičeve ulice na Tomšičevo in Windischerjevo, in nasprotno, ukinitev Lipičeve, da se podaljša Roška cesta.

**ODGOVOR:**

**Stališče Sveta Četrtne skupnosti Center za Šuštarjevo nabrežje in Windischerjevo ulico se vzame na znanje.**

1. Svet ČS Center predlaga Mestnemu svetu in Komisiji za poimenovanje ulic in naselij, da se ob dokončanju Fabianijevega mostu in ureditvi križišča Zaloške ceste, Njegoševe ceste, Trubarjeve ulice in Roške ceste uskladi tudi poteke ulic na tem območju, in sicer tako, da se ulice oziroma ceste iztečejo v križiščih. Poimenovanje Hrvatskega trga ostane, vendar ta meji na podaljške ulic:

* **Roška cesta** se podaljša od Zaloške ceste do Njegoševe ceste,
* **Trubarjeva cesta** se podaljša do križišča z Roško cesto,
* **Ilirska ulica** se podaljša do Njegoševe ceste in Roške ceste.

**ODGOVOR:**

Svet Četrtne skupnosti Center izraža pripombe, ki jih komisija lahko upošteva, saj so o teh dilemah tudi člani komisije vodil daljše razprave pred sejo mestnega sveta. Predlogi za spremembe potekov ulic so strokovno podprti, vendar je komisija ocenila, da bo zaenkrat postavila stališče o integralni ohranitvi velikosti Hrvatskega trga, ne glede na strokovna stališča.

**1. STALIŠČE**

**Predloge se ne upošteva, komisija je postavila stališče o integralni ohranitvi velikosti Hrvatskega trga, ne glede na drugačna strokovna stališča.**

1. **Občan R. O. soglaša s poimenovanjem ulice:**
   1. Šuštarjevo nabrežje
   2. Štajerska cesta in
   3. predlaga še uporabo imena Slovenca- poimenovanje po Marku Bajuku morda se del Topniške od Linhartove Šmartinske tako preimenuje. Ta štiripasovni odsek je popolnoma drugače oblikovan- pred leti sploh ni bilo na tem delu cestne povezave

**ODGOVOR:**

Soglašanje s predlogi pod a in b točko so vzeti na znanje, pod c točko pa se lahko pobuda upošteva in ime uporabi na drugi ulici v MOL, komisija je opozorjena na predlog imena, ime Marka Bajuka iz zgodovine Slovencev, se pa pričakuje, da pobudnik vloži še pobudo na obrazcu, ki je dosegljiv na spletnem naslovu MOL Komisije za poimenovanje naselij in ulic.

**2. STALIŠČE**

**Predlogi so podprti s strani občana R. O., ime Marka Bajuka se ne more upoštevati v tem postopku.**

1. **Občan I. K. soglaša z uporabo imena »Štajerska cesta« in v svoji pripombi omenja ime in zasluge osebe, ki je bilo uporabljeno pred tem na tem delu severne vpadnice v mesto.**

**ODGOVOR:**

Pripomba s soglasjem je vzeta na znanje.

1. **Občan P. R. predlaga, da se neimenovani del severne vpadnice, po tem predlogu »podaljšek Štajerske ceste« do krožišča Žale, poimenuje kot Cesta Komandanta Staneta Rozmana.**

**ODGOVOR**.:

Pripomba ne more biti upoštevana, komisija stoji na stališču, da mora biti poimenovana severna vpadnica v celoti na svojem delu do krožišča Žale, s tem tudi podpira strokovno stališče, o enoznačnem načinu označevanja vseh glavnih vpadnic v mesto Ljubljana. Poimenovanje po Francu Rozmanu - Stanetu je že uporabljeno v središču mesta Ljubljane, Rozmanova ulica je poimenovana že od leta 1952.

**3. STALIŠČE**

**Predlog za poimenovanje po Francu Rozmanu - Stanetu je že uporabljeno v središču mesta Ljubljane, Rozmanova ulica je poimenovana že od leta 1952 in ga komisija ne podpira kot še eno poimenovanje tega dela severne vpadnice po isti osebnosti.**

1. **Občanka H. R. predlaga, da se neimenovani del severne vpadnice, po tem predlogu »podaljšek Štajerske ceste« do krožišča Žale, poimenuje kot Cesta Toneta Pavčka.**

**ODGOVOR**.:

Pripomba ne more biti upoštevana, komisija stoji na stališču, da mora biti poimenovana severna vpadnica v celoti na svojem delu do krožišča Žale, s tem tudi podpira strokovno stališče, o enoznačnem načinu označevanja vseh glavnih vpadnic v mesto Ljubljana.

**4. STALIŠČE**

**Predlog za poimenovanje po Tonetu Pavčku je že v naboru imen za uporabo za poimenovanje primerne ulice v mestu Ljubljana.**

1. **Občan B. H. predlaga, da se neimenovani del severne vpadnice, po tem predlogu »podaljšek Štajerske ceste« do krožišča Žale, poimenuje kot Avenija NOB.**

**ODGOVOR**.:

Pripomba ne more biti upoštevana, komisija stoji na stališču, da mora biti poimenovana severna vpadnica v celoti na svojem delu do krožišča Žale, s tem tudi podpira strokovno stališče, o enoznačnem načinu označevanja vseh glavnih vpadnic v mesto Ljubljana.

**4. STALIŠČE**

**Predlog za poimenovanje tega neimenovanega dela severne vpadnice kot Avenija NOB je lahko v naboru komisije za poimenovanje primerne ulice v mestu Ljubljana.**

1. **Občanka M. D. predlaga, da se neimenovani del severne vpadnice, po tem predlogu »podaljšek Štajerske ceste« do krožišča Žale, poimenuje kot Ulica JBTZ. V sporočilu je napisala, da bo posredovala tudi obrazložitev, vendar ta ni prispela.**

**ODGOVOR**.:

Pripomba ne more biti upoštevana, komisija stoji na stališču, da mora biti poimenovana severna vpadnica v celoti na svojem delu do krožišča Žale, s tem tudi podpira strokovno stališče, o enoznačnem načinu označevanja vseh glavnih vpadnic v mesto Ljubljana.

**4. STALIŠČE**

**Predlog za poimenovanje po predlogu občanke ni obrazložen, komisija ne podpira predloga.**

1. **Občan R. O. predlaga poimenovanje:**
   1. Predlagani podaljšek Roške ceste naj bo poimenovan po kakšnem pomembnem Slovencu , saj jih je veliko, ki nimajo še obeležij. Predlaga imena: dr. Štefan Falež, dr. Andrej Bajuk, prof. Jože Peterlin, dr Janez Drnovšek in še mnogo drugih.

**ODGOVOR**.:

Pripomba ne more biti upoštevana, komisija stoji na stališču, da mora biti podaljšek Roške ceste v povezavi z cestno mrežo vezan neposredno na Hrvatski trg in Njegoševo cesto, s tem se tudi podpira strokovno stališče, o enoznačnem načinu označevanja vseh glavnih vpadnic in cestnih povezav v mestu Ljubljana.

**4. STALIŠČE**

**Predlog za poimenovanje predlaganih pomembnih Slovencev je predmet ločenega postopka in nabora imen za uporabo za poimenovanje primerne ulice v mestu Ljubljana na drugih ulicah v MOL.**

1. **Svetnik Gregor Istenič je na 17. seji MS MOL izrazil pripombo Svetniške skupine socialnih demokratov:**

Svetniška skupina SD predlaga, da se bivša Titova cesta, ki ne sme biti več Titova cesta, katere je zdaj predlog, da se bo preimenovala v Štajersko cesto, poimenuje oz preimenuje po narodnem heroju Francu Rozmanu Stanetu.

**ODGOVOR**.:

Pripomba ne more biti upoštevana, komisija stoji na stališču, da mora biti poimenovana severna vpadnica v celoti na svojem delu do krožišča Žale, s tem tudi podpira strokovno stališče, o enoznačnem načinu označevanja vseh glavnih vpadnic v mesto Ljubljana.

**4. STALIŠČE**

**Predlog za poimenovanje predlaganih pomembnih Slovencev je predmet ločenega postopka in nabora imen za uporabo za poimenovanje primerne ulice v mestu Ljubljana na drugih ulicah v MOL.**

V Ljubljani 12.12.2012